Република Србија

ОПШТИНА КЊАЖЕВАЦ

Општинска управа

Ул. Милоша Обилића 1.

Број: 404/1-24-5/2014-02

Дана: 03.12.2014. године

К њ а ж е в а ц

На основу члана 60. Закона о јавним набавкама (''Сл. гласник РС'', број 124/2012), Комисија за спровођење поступка јавне набавке мале вредности добара- материјала-сијалице (за одржавање јавне расвете), број ЈН 404/1-24/2014-02, објављује

**I**

**ПОЗИВ ЗА ПОДНОШЕЊЕ ПОНУДЕ**

1. **ПОДАЦИ О НАРУЧИОЦУ**

Општина Књажевац, улица Милоша Обилића 1, 19350 Књажевац

ПИБ 102106760, Матични број 07212674

**Врста наручиоца:** Јединица локалне самоуправе. [www.knjazevac.rs](http://www.knjazevac.rs)

1. **ВРСТА ПОСТУПКА**

Поступак јавне набавке добара мале вредности спроводи се у складу са чланом 39. Закона о јавним набавкама (,,Сл.гласник РС“, број 124/12).

1. **ПРЕДМЕТ ЈАВНЕ НАБАВКЕ**

Предмет јавне набавке су добра- материјал-сијалице за одржавање јавне расвете

Назив и ознака из општег речника набавке: 31500000- расветна опрема и електричне светиљке

1. **КРИТЕРИЈУМ ЗА ДОДЕЛУ УГОВОРА**

Критеријум за избор најповољније понуде је **најнижа понуђена цена**.

1. **ПРЕУЗИМАЊЕ КОНКУРСНЕ ДОКУМЕНТАЦИЈЕ**

Конкурсна документација може се преузети на Порталу јавних набавки или на интернет презентацији општине Књажевац [www.knjazevac.rs](http://www.knjazevac.rs)

1. **НАЧИН И МЕСТО ПОДНОШЕЊА ПОНУДЕ**

Понуђачи подносе писане понуде у складу са конкурсном документацијом и позивом за подношење понуда. Понуда се доставља у затвореној коверти, са назнаком „ПОНУДА ЗА ЈАВНУ НАБАВКУ БР. 404/1-24/2014-02 – материјал-сијалице (за одржавање јавне расвете), НЕ ОТВАРАТИ“, лично или путем поште, на адресу Општина Књажевац, улица Милоша Обилића 1, 19350 Књажевац, до дана 11.122014. године до 12,00 часова. На полеђини коверте се наводи назив, контакт особа, број телефона и адреса понуђача.

Понуда која буде стигла до наведеног рока сматраће се благовременом и узеће се у разматрање.

Неблаговремене понуде неће се отварати и по окончању поступка отварања биће враћене понуђачу, са назнаком да је иста поднета неблаговремено.

1. **МЕСТО, ВРЕМЕ И НАЧИН ОТВАРАЊА ПОНУДА**

Отварање понуда обавиће се дана 11.12.2014. године у 12,30 часова у просторијама Општине Књажевац, улица Милоша Обилића 1, Књажевац, канцеларија број 1.

1. **УСЛОВИ ПОД КОЈИМА ПРЕДСТАВНИЦИ ПОНУЂАЧА МОГУ УЧЕСТВОВАТИ У ПОСТУПКУ ОТВАРАЊА ПОНУДА**

Отварању понуда може присуствовати овлашћени представник понуђача који је дужан да пре почетка отварања понуда Комисији поднесе писмено овлашћење за учешће у поступку отварања понуда (образац 12 у конкурсној документацији).

1. **РОК ЗА ДОНОШЕЊЕ ОДЛУКЕ**

Рок за доношење одлуке о додели уговора је 10 (десет) дана од дана отварања понуда.

1. **ЛИЦЕ ЗА КОНТАКТ**

Додатне информације могу се добити на телефон 731-623, у времену од 7,00 до 15,00 часова. Контакт особа је Сања Драгићевић Мартић (лок. 132).